Γκάρεθ Μπέιλ

Ο **Γκάρεθ Φρανκ Μπέιλ** ΤΒΑ (αγγλικά: *Gareth Frank Bale*, γεννήθηκε 16 Ιουλίου 1989) είναι Ουαλός πρώην ποδοσφαιριστής. Ήταν γνωστός για την ικανότητά του να σκοράρει από μακριά, τις εξαιρετικές εκτελέσεις φάουλ, την ταχύτητά του και την εξαιρετική φυσική του κατάσταση. Θεωρείται ευρέως ως ένας από τους καλύτερους ακραίους επιθετικούς της γενιάς του και ένας από τους σπουδαιότερους Ουαλούς παίκτες όλων των εποχών.

Ξεκίνησε την επαγγελματική του καριέρα στη Σαουθάμπτον, παίζοντας αριστερός πλάγιος αμυντικός και κερδίζοντας αναγνώριση ως ειδικός στα χτυπήματα φάουλ. Έπειτα μετακόμισε στη Τότεναμ το 2007. Κατά τη διάρκεια του χρόνου στην Τότεναμ, μετατράπηκε σε ακραίος επιθετικός. Από την αγωνιστική περίοδο 2009-10,έγινε αναπόσπαστο μέλος της ομάδας και με τις ικανότητές του, τράβηξε την προσοχή μεγάλων συλλόγων. Το 2011 και το 2013 ονομάστηκε παίκτης της χρονιάς στην Πρέμιερ Λίγκ και επιλέχθηκε στην ομάδα της ΟΥΕΦΑ της χρονιάς. Το 2013 ονομάστηκε επίσης ο καλύτερος νέος παίκτης της Πρέμιερ Λιγκ.

Το βράδυ της 1ης Σεπτεμβρίου 2013, μία ημέρα πριν λήξει η μεταγραφική περίοδος, μεταγράφηκε στη Ρεάλ Μαδρίτης, για το ποσό των 100 εκατομμυρίων ευρώ. Ο Μπέιλ έπαιξε σημαντικό ρόλο στην πρώτη του σεζόν με τη Ρεάλ Μαδρίτης, βοηθώντας την ομάδα του να κερδίσει το Κύπελλο Ισπανίας και το Τσάμπιονς Λίγκ τη σεζόν 2013-14, σκοράροντας και στους δυο τελικούς. Την ερχόμενη σεζόν, η ομάδα του κέρδισε το ΟΥΕΦΑ Σούπερ Καπ, με τον Ουαλό να σκοράρει σε τρίτο μεγάλο τελικό, βοηθώντας ξανά την ομάδα του να κερδίσει το Παγκόσμιο Κύπελλο Συλλόγων. Δύο χρόνια αργότερα, ήταν ξανά παίκτης κλειδί για τη Ρεάλ στο Τσάμπιονς Λίγκ, κερδίζοντας το τρόπαιο το 2015-16 και επιλέχθηκε στην καλύτερη ενδεκάδα της ΟΥΕΦΑ.

Έκανε το ντεμπούτο του με την Εθνική Ουαλίας τον Μάιο του 2006, έτσι έγινε ο νεότερος παίκτης στην ιστορία της εθνικής, ενώ κλείνοντας την καριέρα του ήταν ο μεγαλύτερος σκόρερ όλων των εποχών για την εθνική του. Έχει ονομαστεί Ουαλός Ποδοσφαιριστής της Χρονιάς έξι φορές, γεγονός που αποτελεί ρεκόρ.

## Σταδιοδρομία σε συλλόγους
Ο Μπέιλ γεννήθηκε στην Κάρντιφ της Ουαλίας και η πρώτη του επαφή με το ποδόσφαιρο ήταν στην ηλικία των 9 ετών έχοντας ως πρότυπό του τον μεγάλο Ουαλό ποδοσφαιριστή Ράιαν Γκιγκς. Αρχικά το ενδιαφέρον του ήταν σχετικά με τον αθλητισμό γενικότερα, ενώ στην ηλικία των 14 έτρεχε τα 100 μέτρα σε 11,4 δευτερόλεπτα. Το ταλέντο του στο ποδόσφαιρο ήταν εμφανές για αυτό οι προπονητές του τον προέτρεψαν να ασχοληθεί με το ποδόσφαιρο.

### Σαουθάμπτον
Τον Απρίλιο του 2006 ξεκίνησε την καριέρα του από τη Σαουθάμπτον ΦΚ, όπου οι καλές εμφανίσεις του τού έφεραν πολλά βραβεία καταλήγοντας το 2007 στην Τότεναμ έναντι 620 χιλιάδων ευρώ, ποσό το οποίο έφτανε το 1,2 εκατομμύρια ανάλογα με τις εμφανίσεις του.

### Τότεναμ
Στη δεύτερη μόλις συμμετοχή του, την 1 Σεπτέμβρη, σκόραρε το πρώτο του γκολ συνεχίζοντας με αυτόν τον ρυθμό καθώς σε 4 εμφανίσεις είχε συνολικά 4 γκολ. Τον Δεκέμβριο του 2007 και ενώ άρχισε να παίρνει ενεργή συμμετοχή στην ομάδα ένας τραυματισμός τον κράτησε εκτός για το υπόλοιπο της χρονιάς. Την επόμενη χρονιά ανανέωσε το συμβόλαιό του αλλά οι εμφανίσεις του στην ομάδα ήταν ελάχιστες και όχι καλές. Το 2009 ο Μπέιλ έκανε μια εγχείρηση που τον κράτησε εκτός για 2 μήνες. Ο συναγωνισμός ήταν μεγάλος και ο χρόνος συμμετοχής του ελάχιστος. Ο Χάρι Ρέντναπ αποφάσισε να τον εμπιστευτεί και τον έβαζε βασικό σε πολλά παιχνίδια. Ο παίκτης τον αποζημίωσε κάνοντας εξαιρετικές εμφανίσεις και κέρδισε θέση στη βασική ενδεκάδα. Οι εμφανίσεις του ήταν καταπληκτικές τόσο στην Αγγλία όσο και στην Ευρώπη. Το 2011 πολλές Ευρωπαϊκές ομάδες ενδιαφέρθηκαν για την απόκτησή του όμως ο ίδιος παρέμεινε στην ομάδα κάνοντας ακόμη μια εξαιρετική χρονιά.

### Ρεάλ Μαδρίτης

Την 1η Σεπτεμβρίου 2013, μία ημέρα πριν λήξει η μεταγραφική περίοδος, ο Γκάρεθ Μπέιλ μετακόμισε στη Μαδρίτη για λογαριασμό της Ρεάλ με τη μεταγραφή του να κοστίζει 100 εκατομμύρια ευρώ, αποτελώντας έτσι την ακριβότερη μεταγραφή στην ιστορία του ποδοσφαίρου. Μαζί με τους Κριστιάνο Ρονάλντο και Καρίμ Μπενζεμά δημιούργησαν ένα από τα καλύτερα επιθετικά τρία του 21ου αιώνα. Στην πρώτη του χρονιά στην ομάδα πέτυχε 23 γκολ και 19 ασίστ μένοντας πίσω μόνο από το Ρονάλντο. Σημείωσε ένα χατ τρικ και πέτυχε 2 κρίσιμα γκολ, το ένα στον τελικό του Κυπέλου Ισπανίας (2013-2014), όπου ο Μπέιλ έκανε το 2-1 στα τελευταία λεπτά μετά από κούρσα και το δεύτερο ήταν στον τελικό του Τσάμπιονς Λιγκ της ίδιας χρονιάς όπου έδωσε προβάδισμα στην παράταση για την ομάδα του με 2-1 (η Ρεάλ νίκησε με 4-1 και στέφθηκε πρωταθλήτρια Ευρώπης).

#### Τότεναμ (δανεισμός)
Στις 18 Οκτωβρίου 2020, ο Γκάρεθ Μπέιλ επέστρεψε στην Τότεναμ ως δανεικός για 2 χρόνια.

### Λος Άντζελες ΦΚ
Στις 27 Ιουνίου 2022, ο Γκάρεθ Μπέιλ υπέγραψε στη Λος Άντζελες ΦΚ για ένα χρόνο ως ελεύθερος από τη Ρεάλ Μαδρίτης. Έμεινε για λιγότερο από ένα χρόνο πριν αποχωρήσει από την ενεργό δράση σε ηλικία 34 ετών.

## Εθνική ομάδα

## Στατιστικά σταδιοδρομίας

### Στατιστικά εθνικής ομάδας

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι

* 
* premierleague.gr
* Προφίλ στον ιστότοπο της Ρεάλ Μαδρίτης

Κατηγορία:Ουαλοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουαλίας Κ17
Κατηγορία:Ποδοσφαιριστές Εθνικής Ουαλίας Κ19
Κατηγορία:Ποδοσφαιριστές Εθνικής Ουαλίας Κ21
Κατηγορία:Ποδοσφαιριστές Εθνικής Ουαλίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:FIFA Century Club
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ουαλοί ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Λος Άντζελες ΦΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Μέλη του Τάγματος της Βρετανικής Αυτοκρατορίας